CELEX: 62013TN0322
Language: lt
Date: 2013-06-14 00:00:00
Title: Byla T-322/13: 2013 m. birželio 14 d. pareikštas ieškinys byloje Tsujimoto prieš VRDT — Kenzo (KENZO)

31.8.2013   
            
            
               LT
            
            
               Europos Sąjungos oficialusis leidinys
            
            
               C 252/31
            
         2013 m. birželio 14 d. pareikštas ieškinys byloje Tsujimoto prieš VRDT — Kenzo (KENZO)
   
   (Byla T-322/13)
   2013/C 252/51
   Kalba, kuria surašytas ieškinys: anglų
   
      Šalys
   
   
      Ieškovė: Kenzo Tsujimoto (Osaka, Japonija), atstovaujama advokato A. Wenninger-Lenz
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Kenzo (Paryžius, Prancūzija)
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2013 m. kovo 25 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą (byla R 1364/2012-2.
            
         
               —
            
            
               Priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas „KENZO“ 35, 41 ir 43 klasių paslaugoms — Bendrijos prekių ženklo paraiška Nr. 8 701 286.
   
      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.
   
      Prekių ženklas ar žymuo, kuriuo remiamasi: žodinis Bendrijos prekių ženklas „KENZO“ 3, 18 ir 25 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: panaikinti skundžiamą sprendimą ir atmesti Bendrijos prekių ženklo paraišką.
   
      Ieškinio pagrindai: Bendrijos prekių ženklų reglamento 76 straipsnio 2 dalies ir 8 straipsnio 5 dalies pažeidimai.